Tillægsbevilling, tilbagebetaling af moms vedrørende udgifter til plejefamilier 
Sagsfremstilling 
22.    Tillægsbevilling, tilbagebetaling af moms vedrørende udgifter til plejefamilier  
                                                                                                                        Åbent 
Sagsnr.: 326-2014-96435       J.nr.: 00.32.00            Michelle Toft.: 326-2014-149140 
  
SAGSFREMSTILLING 
På baggrund af rådgivning fra Revisionsfirmaet KPMG, er regnskabsårene 2009 til 2013 blevet gennemgået for 
eventuel yderligere refusion af moms vedrørende udgifter til vederlag til plejefamilier og aflastningsfamilier. 
  
KPMG har konstateret, på baggrund af henvendelse til Økonomi- og Indenrigsministeriet, at en del kommuner ikke 
har tolket de gældende konteringsregler vedrørende løn til plejefamilier og aflastningsfamilier, korrekt. 
  
Administrationen har efterfølgende gennemgået årene 2009 til 2013 og opgjort, at der for denne periode er 
hjemtaget 9.495.418 kr. for lidt i momsrefusion. 
Hvis konteringsreglerne var blevet fuldt, ville det have betydet en tilsvarende merindtægt på Børn og Families 
ramme. 
  
I forbindelse med regnskabsafslutningerne for årene 2009 til 2012, har Børn og Familie været helt eller delvist friholdt
for overførsel af merforbrug. For 2013 er det fulde merforbrug overført, hvorfor manglende momsrefusion for dette år 
tilgår Børn og Familie - de resterende år tilfalder kassen. 
  
I 2014 vil konteringerne vedrørende vederlag til plejefamilier og aflastningsfamilier blive rettet, for at imødegå, at der 
fremover opstår samme fejl. Dette vil medføre en mindreudgift på ca. 1.900.000 kr. årligt fremadrettet, ud fra 
kommunens nuværende udgiftsniveau. 
  
Der ansøges om tillægsbevilling: 
  
For lidt hjemtaget moms i 2009 til 2013                                                     - 9.495.418 kr. 
Udbetaling til Børn og Familie                                                                     1.940.931 kr. 
Restbeløb tilgår kassebeholdningen                                                             7.455.788 kr. 
  
BEHANDLING 
Direktionen, Økonomiudvalget, Kommunalbestyrelsen 
  
INDSTILLING 
Økonomichefen indstiller, at der meddeles tillægsbevilling som ansøgt. 
  
ØKONOMISKE KONSEKVENSER 
Kassebeholdningen tilføres 7.455.788 kr. 
Direktionens møde den 10. juni 2014: 
Direktionen vedtog at anbefale økonomichefens anbefaling. 
Økonomiudvalgets møde den 18. juni 2014: 
Økonomiudvalget vedtog at anbefale direktionens indstilling. 
  
  
  
Kommunalbestyrelsens møde den 25. juni 2014: 
Kommunalbestyrelsen vedtog at godkende Økonomiudvalgets indstilling. 
